Fortuna Hjørring skal en smuttur til Italien i kvindernes Champions League. Mandag blev der trukket lod til 1/8 finalerne i turneringen, og her trak pigerne fra Hjørring italienske Brescia op af hatten. I Hjørring var der udpræget tilfredshed med dagens lodtrækning, der ifølge Fortuna Hjørring træner, Brian Sørensen, ikke kunne være blevet meget bedre. - Det er en ønskemodstander, siger han til Fortuna Hjørrings hjemmeside. Fortuna Hjørring skal forsøge at sikre sig et godt udgangspunkt, da første kamp spilles i Italien den 11. november. Returopgøret spilles på Bredbånd Nord Arena i Hjørring den 18. november.

Referat:
I dag blev der trukket lod til 1/8 finalerne i kvindernes Champions League i fodbold. Her skal Fortuna Hjørring op imod Brescia fra Italien.